طالبات الممثلة المثيرة للجدل، لبنى أبيضار، المغاربة باش يكَلسو فديورهم، ويبارطاجيو المونة ديالهم مع الناس اللي مافحالتهمش، فهذ الوقت اللي العالم كيشهر “حرب عالمية ثالثة من بعد انتشار فيروس كورونا” على حد تعبيرها. وصية لبنى ابيدار للمغاربة Publiée par GOUD sur Vendredi 20 mars 2020 وزادت لبنى كتقول، ففيديو سافطاتو ل”كود”، بللي هذ الفترة غاتسجل فالتاريخ، ولازم على المغاربة “يبينو للعالم بللي هو أكثر شعب حضاري وأكثر شعب قدر يوقف الوباء من اللول ديالو”، كيف قالت. وقالت كذلك “ماتبخلوش على بعضكم باش تبارطاجيو المونة ديالكم كاينين بالزاف ديال الناس خدامين باليومية ديالهم وكاين طالب معاشو، حشومة عليكم تكونو نتوما بيخير وسادين عليكم ديوركم وناس خرين ماقادرينش ياملو”. 
لبنى أبيضار: لزمو ديوركوم وبارطاجيو المونة ديالكم مع الناس المحتاجين فهذ الأزمة – فيديو